**Ahoj deti, určite sa už tešíte na veľkonočné sviatky, ktoré čoskoro privítame. Pripravila som pre vás zopár aktivít, ktoré vám spríjemnia chvíle čakania, na tieto krásne sviatky jari.**

**Básne: Veľká Noc prichádza každý sa raduje,**

 **šarišské dievčatko vajíčka maľuje.**

 **Už sa blíži, už sa blíži veľkonočný pondelok,**

 **už sa vajcia obliekajú do farebných košieľok.**

**Ako si vyzdobiť veľkonočné vajíčka, si môžete pozrieť s mamkou v tomto videu.**

**https://www.sdetmi.com/podujatia/detail/45435/25-rychlych-napadov-na-zdobenie-vajicok-/**

**Keď už budete mať vajíčka vymaľované, je potrebné ich niekam uložiť. Čo keby ste si ich poukladali do košíka-kohútika. Ako si vyrobiť z papiera taký krásny košíček, vám posielam v prílohe.**

**Nielen my – ľudia sa tešíme na Veľkú Noc, ale aj náš rozprávkový kamarát Oliver –zajačik ušiačik, ktorý má pred sviatkami plné labky práce s vyfarbovaním veľkonočných vajíčok, ma veľkú radosť. Skúste si deti veselého zajačika Olivera nakresliť alebo vytvoriť z papiera a dokreslite mu presne toľko veľkonočných vajíčok, koľko máte rokov.**

** Taktiež si môžete vyfarbiť a vystrihnúť aj Oliverove veľkonočné puzzle a spoločne s rodičmi, či súrodencami si ho aj poskladať. Alebo sa môžete zahrať zajačikovu obľúbenú hru na písmenká, či dokresliť Oliverovi a jeho kamarátom ušká. Taktiež motýliky sa potešia, ak im dokreslíte na ľavé krídla presne to, čo majú na pravých, pretože sa nestihli poriadne ukryť pred búrkou a dážď im to zmyl. Možno sa budete chcieť zahrať na malých detektívov a skúsite v záhrade pohľadať rôzne čísla, ktoré tam Oliverko ukryl. Čísla si môžete vyfarbiť čiernou farbičkou, aby boli dobre viditeľné a obrázok samozrejme farebne, tak ako chcete. ( všetky pracovné listy nájdete v prílohe)**

**Jáj, skoro som zabudla na Oliverovho kamaráta, slimáka Félixa, ktorý sa prihlásil do veľkonočnej súťaže o najkrajšie vajíčko. Viete deti, on by tu súťaž chcel aj vyhrať, preto mu pomôžte to vajíčko, čo najkrajšie vyzdobiť – uvidíte, aký bude šťastný. Nezabudnite nám svoje práce poslať na mail. Už teraz sa naň veľmi tešíme. S pozdravom pani učiteľka Mirka.**

**Keď sa vám to deti, podarí všetko zvládnuť, môžete si spoločne zaspievať a zatancovať spolu so Spievankou veselú pesničku „ O zajačikoch“.**

**https://www.youtube.com/watch?v=rQtHsibGTnA**